James Earl Jones

James Earl Jones, naixiu d'Arkabutla (Mississippi) o 17 de chinero de 1931 y muerto en Pawling (Nueva York) o 9 de setiembre de 2024, Muere James Earl Jones, el actor que fue mucho más que Darth Vader y Mufasa en Espinof. estió un actor de cine y de teatro y actor de voz estausunidense. Yera fillo d'o tamién actor Robert Earl Jones.

Actor destacau d'o cine estausunidense, estando considerau por muitos (por eixemplo, Alec Baldwin)<ref> Susan King: Oprah shines, Ratner controversy fades at honorary Oscars gala, en Los Angeles Times, 12 de noviembre de 2011..</ref> como "un d'os millors actors d'a historia estausunidense", estió un d'os pioneros d'a presencia en o mundo d'o cine estausunidense d'actors afroamericanos, superando amás a tartamequera que padeixeba dende nino. 

Mientres a suya labor interpretativa recibió cuantos premios y nominacions, en destacando una nominación a l'Oscar a lo Millor Actor en a suya 43ena edición y un Premio Oscar Honorario en a suya 64ena edición, chunto con Dick Smith y Oprah Winfrey. Tamién ganó un Globo d'Oro a la Estrela Emerchent Masculina en a suya 28ena edición. Antiparte, ha estau un d'os pocos actors en conseguir lo que en l'argot d'o mundo cinematografico se conoix como EGOT, ye decir, un Premio Emmy (E), un Premio Grammy (G), un Premio Oscar (O) y un Premio Tony (T). Kate Erbland: James Earl Jones, Esteemed EGOT Winner and Iconic Voice of Darth Vader, Dead at 93, en IndieWure, 9 de setiembre de 2024.

A carrera de James Earl Jones en o mundo d'o cine escomencipió en Dr. Strangelove or: How I Learned to Stop Worrying and Love the Bomb (1960, Stanley Kubrick), a on interpretaba un papel menor, o tenient Lothar Zogg, destacando en a suya carrera como actor as suyas interpretacions en cinta como The Man (1972, Joseph Sargent), Conan the Barbarian (1982, Conan the Barbarian), Claudine (1974, John Berry), Matewan (1987, John Sayles), Coming to America (1988, John Landis), Field of Dreams (1989, Phil Alden Robinson), The Hunt for Red October (1990, John McTiernan), Sneakers (1992, Phil Alden Robinson), The Sandlot (1993, David Mickey Evans), u Cry, the Beloved Country (1995, Darrell Roodt). Como actor de voz, amás d'en The Lion King (Roger Allers y Rob Minkoff), estió bien conoixida la suya voz como Darth Vader en a franquicia cinematografica Star Wars en Star Wars Episode IV: A New Hope (1977, George Lucas), Star Wars Episode V: The Empire Strikes Back (1980, Irvin Kershner), Star Wars Episode VI: Return Of The Jedi (1983, Richard Marquand), Star Wars Episode III: Revenge Of The Sith (2005, George Lucas) y Star Wars Episode IX: The Rise of Skywalker (2019, J. J. Abrams).

 Premios 
James Earl Jones fue nominau en 1970 a o Premio Oscar a o Millor Actor por o suyo papel en a cinta The Great White Hope, dirichida por Martin Ritt, treballo por o cual recibió tamién un Globo d'Oro a la Estrela Emerchent Masculina en a suya 28ena edición, y en 2011 estió galardonau con o Premio Oscar Honorifico por a suya trachectoria cinematografica, entre d'atros premios cinematograficos.

Por a suya actividat teatral, en l'anyo 1985 fue incluyiu en l'American Theater Hall of Fame, ye decir, lo Salón d'a Fama d'o Teatro Estausunidense. Fuera de l'ambito de premios concedius vinclaus a una interpretación concreta, en 1992 recibió tamién a National Medal of Arts'' concedida por o Congreso d'os Estaus Unius y en 2002 un Premio Kennedy.

 Referencias 

 Se veiga tamién 
 Cintas interpretadas por James Earl Jones.

 Vinclos externos 

  James Earl Jones en Internet Movie Database.

Categoría:Actors d'Estaus Unius
Categoría:Actors de Hollywood
Categoría:Actors de voz d'Estaus Unius
Categoría:Muertos en o estau de Nueva York
Categoría:Naixius de Mississippi
Categoría:Nominau a o Premio Oscar a o Millor Actor
Categoría:1931 (naixencias)
Categoría:2024 (muertes)